Blankgorĝa grundokolombo

La Blankgorĝa grundokolombo, Pampusana xanthonura, estas specio de birdoj de la familio Kolombedoj, kiuj estas endemiaj de insuloj de Mikronezio. Ĝi estis klasita kiel Preskaŭ Minacata.

Tiu specio estis iam en la genro Alopecoenas Sharpe, 1899, sed la nomo de la genro ŝanĝiĝis en 2019 al Pampusana Bonaparte, 1855, ĉar tiu nomo havas prioritaton.

Aspekto
Tiu specio averaĝe estas 26 cm longa kaj pezas 58,5–140 g..CRC Handbook of Avian Body Masses by John B. Dunning Jr. (Editor). CRC Press (1992), . La maskla blankgorĝa grundokolombo havas ĉokoladbrunan korpon kun blankaj kapo kaj brusto dum la inoj estas brunnuancaj sen blanko sur la korpo.

Dieto
La blankgorĝa grundokolombo ofte manĝas fruktojn kaj foje manĝas insektojn, semojn kaj foliojn.

Kutimaro
Maskloj vidiĝas pli ofte ol inoj; ambaŭ estas tre teritoriemaj. Tiuj birdoj estas tre timemaj kaj ofte estas malfacile troveblaj en la densaj arbaroj en kiuj ili loĝas. La maskloj iras furaĝi por manĝaĵo kaj flugas tra la arbaroj en kiuj ili loĝas, dum la inoj kutime restas kaŝitaj. La blankgorĝa grundokolombo ŝatas sunumi sin.

 Referencoj 

  - Alirita la 6an de Junio 2017
  - Alirita la 6an de Junio 2017

 Cititaj tekstoj 
 Baptista, L.F.; Trail, P.W.; Horblit, H.M. (1997). "Columbiformes. Family Columbidae (Pigeons and Doves". En del Hoyo, J.; Elliott, A.; Sargatal, J. (eld.). Handbook of the Birds of the World. Vol. 4: Sandgrouse to Cuckoos. Barcelona, Spain: Lynx Edicions. pp. 60–243. ISBN 978-84-87334-22-1.
 Gibbs, David; Barnes, Eustace; Cox, John (2001). Pigeons and Doves: A Guide to the Pigeons and Doves of the World. Sussex: Pica Press. ISBN 1-873403-60-7.

Eksteraj ligiloj

Kategorio:Kolombedoj
Kategorio:Birdoj de Oceanio
Kategorio:Mikronezio